След Вторите боеве при Авлиар-Аладжакската позиция, руското командване възлага нова обсада на Карс на Обсаден отряд под общото командване на генерал-лейтенант Иван Лазарев. На 10 октомври сключва обсадната линия. Устроени са 13 обсадни батареи. На 24 октомври при устройването на една от тях е воден бой. В техния ход с изненадваща нощна атака е овладяно укреплението Хафиз паша, а на разсъмване е отстъпено. Налага се разбирането за овладяване на Карс чрез щурм и използване на нощни атаки. От 30 октомври обсадната артилерия започва системен артилерийски обстрел на крепостните съоръжения и града. Води се системно разузнаване на противниковите позиции. Планирана е обща атака със силите на от 32 000 офицери и войници и 122 оръдия, разделени на 7 колони, 3 конни групи, демонстриращи части и резерв. Щурмовите колони започват придвижване между 19:00 и 20:30 часа на 5 ноември. Около 21:00 часа противникът разкрива придвижването, но го преценява като обичайна разузнавателна операция.